CELEX: 31996D0304
Language: el
Date: 1996-04-22 00:00:00
Title: 96/304/ΕΚ: Απόφαση της Επιτροπής, της 22ας Απριλίου 1996, για τον καθορισμό των οικολογικών κριτηρίων απονομής του κοινοτικού οικολογικού σήματος στα λευκά είδη κρεβατιού και στις μπλούζες t-shirt (Κείμενο που παρουσιάζει ενδιαφέρον για τον ΕΟΧ)

Avis juridique important

|

31996D0304

96/304/ΕΚ: Απόφαση της Επιτροπής, της 22ας Απριλίου 1996, για τον καθορισμό των οικολογικών κριτηρίων απονομής του κοινοτικού οικολογικού σήματος στα λευκά είδη κρεβατιού και στις μπλούζες t-shirt (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 116 της 11/05/1996 σ. 0030 - 0035

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Απριλίου 1996 για τον καθορισμό των οικολογικών κριτηρίων απονομής του κοινοτικού οικολογικού σήματος στα λευκά είδη κρεβατιού και στις μπλούζες t-shirt (Κείμενο που παρουσιάζει ενδιαφέρον για τον ΕΟΧ) (96/304/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, σχετικά με το κοινοτικό σύστημα απονομής οικολογικού σήματος (1), και ιδίως το άρθρο 5 παράγραφος 1 δεύτερο εδάφιο,Εκτιμώντας:ότι το άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92 προβλέπει ότι οι προϋποθέσεις απονομής του κοινοτικού οικολογικού σήματος καθορίζονται ανά κατηγορία προϊόντων 7ότι το άρθρο 10 παράγραφος 2 του κανονισμού (ΕΟΚ) αριθ. 880/92 ορίζει ότι οι οικολογικές επιδόσεις του εκάστοτε προϊόντος αξιολογούνται με βάση τα ειδικά κριτήρια που έχουν καθοριστεί για συγκεκριμένες κατηγορίες προϊόντων 7ότι, σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή ζήτησε τη γνώμη των κυριοτέρων ενδιαφερομένων κύκλων στο πλαίσιο ενός γνωμοδοτικού σώματος 7ότι τα μέτρα που καθορίζονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 7 του κανονισμού (ΕΟΚ) αριθ. 880/92,ΑΠΟΦΑΣΙΖΕΙ:Άρθρο 1 Οι κατηγορίες προϊόντων που καλύπτονται από τα οικολογικά κριτήρια είναι οι ακόλουθες:α) «λευκά είδη κρεβατιού» ήτοι σεντόνια, μαξιλαροθήκες, γύροι κρεβατιών και αφαιρούμενες, πλενόμενες θήκες παπλωμάτων καιβ) μπλούζες τύπου t-shirt.Σε όλες τις περιπτώσεις τα νήματα που συνθέτουν το τελικό ύφασμα πρέπει να είναι βαμβακερά 100 % ή από μείγμα βάμβακος και πολυεστέρα.Τα λευκά είδη κρεβατιού μπορούν να είναι εφοδιασμένα με κουμπιά ή συνδετικά εξαρτήματα από διαφορετικό υλικό.Οι μπλούζες τύπου t-shirt είναι εξωτερικά ενδύματα, πλεκτά, χωρίς διακόσμηση, με λαιμόκοψη και κοντά ή μακριά μανίκια. Το κέντημα και η τύπωση, εκτός από την τύπωση με βάση το plastisol, επιτρέπονται. Μόνον κλωστές ραψίματος μπορούν να χρησιμοποιηθούν για το κέντημα. Οι μπλούζες τύπου t-shirt πρέπει να είναι έτοιμες για πώληση στον καταναλωτή χωρίς τροποποίηση.Άρθρο 2 Οι οικολογικές επιδόσεις και η καταλληλότητα για χρήση της κατηγορίας προϊόντων που ορίζεται στο άρθρο 1 αξιολογούνται με βάση τα ειδικά οικολογικά κριτήρια και τα κριτήρια καταλληλότητας για χρήση που καθορίζονται στο παράρτημα.Άρθρο 3 Η διάρκεια ισχύος του ορισμού αυτής της κατηγορίας προϊόντων και των σχετικών κριτηρίων είναι τρία έτη από την ημερομηνία έναρξης ισχύος της παρούσας απόφασης.Άρθρο 4 Για διοικητικούς σκοπούς, αυτή η κατηγορία προϊόντων λαμβάνει τον κωδικό αριθμό «010».Άρθρο 5 Η παρούσα απόφαση απευθύνεται στα κράτη μέλη.Βρυξέλλες, 22 Απριλίου 1996.Για την ΕπιτροπήRitt BJERREGAARDΜέλος της Επιτροπής(1) ΕΕ αριθ. L 99 της 11. 4. 1992, σ. 1.ΠΑΡΑΡΤΗΜΑ Για να απονεμηθεί οικολογικό σήμα σ' ένα προϊόν, πρέπει να πληρούνται τα ακόλουθα κριτήρια, εκτός αν υπάρχουν αντίθετες ενδείξεις, και ανάλογα με την περίπτωση που αρμόζει στο εκάστοτε χρησιμοποιούμενο νήμα. Τα κριτήρια πρέπει να δοκιμάζονται όπως ορίζεται στο προσάρτημα. Όταν δεν ορίζονται δοκιμασίες, οι αρμόδιοι οργανισμοί βασίζονται, κατά περίπτωση, στις δηλώσεις, στην κατάλληλη τεκμηρίωση ή/και σε ανεξάρτητους ελέγχους.Μονάδα αναφοράςΗ μονάδα αναφοράς που πρέπει να χρησιμοποιείται για τις εισροές και τις εκροές είναι:1 kg κλωστοϋφαντουργικού προϊόντος, υπό συνθήκες καθοριζόμενες στα πρότυπα περί κλωστοϋφαντουργικών προϊόντων (65 % ± 2 % σχετική υγρασία και 20 °C ± 2 °C), στο τελικό ύφασμα προ της κοπής. (Οι συνθήκες αυτές καθορίζονται στο πρότυπο ISO 139. Κλωστοϋφαντουργικά προϊόντα - πρότυπες ατμοσφαιρικές συνθήκες εγκλιματισμού και ελέγχου).Α. ΟΙΚΟΛΟΓΙΚΑ ΚΡΙΤΗΡΙΑ ΠΡΩΤΕΣ ΥΛΕΣ1. ΒαμβάκιΤα νήματα του βαμβακιού πρέπει να είναι απηλλαγμένα καταλοίπων των ενεργών παρασιτοκτόνων ουσιών που αναφέρονται στο παράρτημα της οδηγίας 79/117/ΕΟΚ του Συμβουλίου (1), όπως τροποποιήθηκε τελευταία από την οδηγία 91/188/ΕΟΚ (2), καθώς και καταλοίπων οποιασδήποτε ενεργού παρασιτοκτόνου ουσίας της οποίας δεν επιτρέπεται η χρήση στην παραγωγή βαμβακιού στα κράτη μέλη της Ευρωπαϊκής Κοινότητας, σύμφωνα με τις διατάξεις της οδηγίας 91/414/ΕΟΚ του Συμβουλίου (3).Οι δοκιμασίες στο νήμα διενεργούνται 4 φορές κατ' έτος και καλύπτουν τουλάχιστον τις ουσίες αλδρίνη, καπταφόλη, camphechlor, chlordan, DDT, διελδρίνη, heptachlor, εξαχλωροβενζόλιο και 2,4,5-T. Για τα νήματα που περιέχουν τουλάχιστον 50 % βιολογικό βαμβάκι, το οποίο αποδεδειγμένα έχει παραχθεί σύμφωνα με τις περί παραγωγής και επιθεωρήσεως διατάξεις του κανονισμού (ΕΟΚ) αριθ. 2092/91 του Συμβουλίου (4), η συχνότητα δοκιμασιών ορίζεται ως μία φορά κατ' έτος. Δεν απαιτείται η διενέργεια δοκιμασιών για το 100 % βιολογικό βαμβάκι που παράγεται και επιθεωρείται σύμφωνα με τον κανονισμό (ΕΟΚ) αριθ. 2092/91.2. Έκλυση πτητικών οργανικών ενώσεων (ΠΟΕ) κατά την παραγωγή πολυεστέραΟι εκπομπές ΠΟΕ κατά τον πολυμερισμό πολυεστέρα δεν πρέπει να υπερβαίνουν τα 1,2 g VOC/kg παραγόμενης πολυεστερικής ρητίνης.3. Κατάλοιπα αντιμονίου στις πολυεστερικές ίνεςΗ ποσότητα του αντιμονίου στις πολυεστερικές ίνες δεν πρέπει να υπερβαίνει τα 300 ppm.4. Πενταχλωροφαινόλη PCPH πενταχλωροφαινόλη (PCP), καθώς και τα άλατα και οι εστέρες της δεν πρέπει να χρησιμοποιούνται κατά τον κύκλο ζωής του προϊόντος πριν από την χρήση. Περιοδικότητα δοκιμασιών: τέσσερις φορές το έτος.ΥΦΑΝΣΗ5. ΚόλλαΗ κόλλα πρέπει ή να ανακυκλώνεται, ή να είναι βιοαποδομήσιμη. Απαιτείται ικανότητα ανακύκλωσης 75 %.ΥΓΡΗ ΚΑΤΕΡΓΑΣΙΑΠΡΟΚΑΤΑΡΚΤΙΚΗ ΚΑΤΕΡΓΑΣΙΑ - ΠΛΥΣΗ, ΜΑΛΑΚΩΜΑ, ΛΕΥΚΑΝΣΗ6. Απορρυπαντικά, μαλακτικά υφασμάτων, συμπλεκτικοί παράγοντεςΔεν επιτρέπεται να χρησιμοποιούνται αιθοξυαλκυλοφαινόλες (APEO), χλωριούχο δις (υδρογονωμένο αλκυλοστέαρ) διμεθυλαμμώνιο (DTDMAC), χλωριούχο διστεαρυλοδιμεθυλαμμώνιο (DSDMAC) και χλωριούχο δις (υδρογονωμένο στέαρ) διμεθυλαμμώνιο (DHTDMAC), νιτριλοτριοξεικό οξύ [τρι(καρβοξυμεθυλ)αμίνη] (NTA) ή αιθυλενοδιαμινοτετραοξικού οξέος (EDTA).7. ΛευκαντικάΕν γένει, οι εκλύσεις AOX στα μεικτά λύματα της μονάδας λεύκανσης πρέπει να είναι κάτω των 40 mg/λειτουργική μονάδα. Στην περίπτωση των ευαίσθητων υφασμάτων (βαθμός πολυμερισμού κάτω του 1800) που προορίζονται για λευκά τελικά προϊόντα, οι εκλύσεις AOX πρέπει να είναι κάτω των 100 mg/μονάδα αναφοράς.ΒΑΦΗ ΚΑΙ ΦΙΝΙΡΙΣΜΑ8. Βαφές, χρώματα και φορείςα) Η περιεκτικότητα των βαφών σε προσμείξεις ιονισμένου μετάλλου δεν πρέπει να υπερβαίνει τις κατωτέρω καθοριζόμενες τιμές (σε ppm) για τα ακόλουθα μέταλλα:>ΘΕΣΗ ΠΗΝΑΚΑ>β) Η περιεκτικότητα των χρωμάτων σε προσμείξεις ιονισμένου μετάλλου δεν πρέπει να υπερβαίνει τις κατωτέρω καθοριζόμενες τιμές (σε ppm) για τα ακόλουθα μέταλλα:>ΘΕΣΗ ΠΗΝΑΚΑ>γ) Δεν πρέπει να χρησιμοποιούνται βαφές με συμπλοκοποιημένο μέταλλο οι οποίες έχουν ως βάση τα ακόλουθα μέταλλα: αρσενικό, κάδμιο, χρώμιο, υδράργυρο, νικέλιο, μόλυβδο, αντιμόνιο, κασσίτερο, ψευδάργυρο ή χαλκό. Ο χαλκός, ωστόσο, επιτρέπεται για τα πλεκτά προϊόντα.δ) Δεν πρέπει να χρησιμοποιούνται χρώματα με συμπλοκοποιημένο μέταλλο τα οποία έχουν ως βάση τα ακόλουθα μέταλλα: αρσενικό, κάδμιο, χρώμιο, υδράργυρο, νικέλιο, μόλυβδο, αντιμόνιο, κασσίτερο, ψευδάργυρο. Για το χαλκό, η μέγιστη επιτρεπόμενη περιεκτικότητα είναι 4,5 %.ε) Δεν πρέπει να χρησιμοποιούνται βαφές που μπορούν να αποδεσμεύσουν ή να διασπαστούν σε καρκινογόνες αρωματικές αμίνες, ή που χαρακτηρίζονται οι ίδιες ως καρκινογόνες, σύμφωνα με την οδηγία 67/548/ΕΟΚ του Συμβουλίου (5), όπως τροποποιήθηκε τελευταία από την οδηγία 94/69/ΕΚ της Επιτροπής (6), και την οδηγία 88/379/ΕΟΚ του Συμβουλίου (7), όπως τροποποιήθηκε τελευταία από την οδηγία 93/18/ΕΟΚ της Επιτροπής (8).στ) Δεν πρέπει να χρησιμοποιούνται φορείς που περιέχουν χλώριο ή άλλα αλογόνα. Μέθοδος δοκιμής: DIN 53 3013.9. ΤύπωσηΚατά την τύπωση δεν πρέπει να χρησιμοποιούνται ΠΟΕ ούτε χημικά προϊόντα ή τυπωτικές πάστες που περιέχουν ΠΟΕ σε αναλογία μεγαλύτερη του 5 %. Δεν επιτρέπεται η χρήση πρόσθετων ΠΟΕ.10. ΦινίρισμαΗ περιεκτικότητα του τελικού υφάσματος σε ελεύθερη ή μερικώς υδρολυτή φορμαλδεΰδη δεν πρέπει να υπερβαίνει τα 30 ppm στα προϊόντα που προορίζονται για βρέφη και τα 75 ppm στα λοιπά προϊόντα. Μέθοδος δοκιμής: Ιαπωνική μέθοδος "Law 112".ΛΥΜΑΤΑ ΤΗΣ ΥΓΡΗΣ ΚΑΤΕΡΓΑΣΙΑΣ11. Επεξεργασία λυμάτωνΟ καθαρισμός των λυμάτων της υγρής κατεργασίας πρέπει να διενεργείται είτε στην εγκατάσταση παραγωγής είτε στην εγκατάσταση καθαρισμού λυμάτων. Όταν διενεργείται στην εγκατάσταση παραγωγής πρέπει να τηρούνται οι ακόλουθες οριακές τιμές για τις απορρίψεις στα επιφανειακά ύδατα: pH 6,5-9, και θερμοκρασία χαμηλότερη των 30 °C (εφόσον το επιτρέπουν οι φυσικές συνθήκες).12. Οργανικές ύλες στα λύματαΗ τιμή του χημικώς απαιτούμενου οξυγόνου (COD) στις απορρίψεις λυμάτων πρέπει να είναι χαμηλότερη των 35 g/μονάδα αναφοράς μετά τον καθαρισμό.Β. ΚΡΙΤΗΡΙΑ ΚΑΤΑΛΛΗΛΟΤΗΤΑΣ ΓΙΑ ΧΡΗΣΗ 1. Μηχανικές και φυσικές ιδιότητεςα) Αντοχή στο πλύσιμο των φινιρισμάτων που καθιστούν το ύφασμα εύκολο στη συντήρηση και ανθεκτικό στο τσαλάκωμα (μόνο για κλωστοϋφαντουργικά προϊόντα για τα οποία δηλώνεται: «εύκολη συντήρηση», «δεν χρειάζεται σιδέρωμα», «δεν τσαλακώνεται» ή παρόμοιος χαρακτηρισμός)Στάθμη/όριο: Τουλάχιστον DP3β) Μεταβολή διαστάσεωνΣτάθμη/όριο: Πλεκτά 6 % κατά μήκος και φάρδος (μπλούζες τύπου t-shirt)Υφάσματα 5 % στημόνι και υφάδι (λευκά είδη κρεβατιού)2. Αντοχή χρωματιστώνα) ΠλύσιμοΣτάθμη/όριο: Μεταβολή χρωματισμού: 3-4Λέκιασμα: 3-4Για τα προϊόντα που φέρουν ανοικτά και σκούρα χρώματα, πρέπει να διενεργείται πρόσθετη δοκιμασία.Στάθμη/όριο: Η μεταβολή της εμφάνισης εκτιμάται κατόπιν συγκρίσεως με δείγμα που δεν έχει πλυθεί.Μεταβολή χρωματισμού: 3-4Επιλέκιασμα: 3-4β) ΕφίδρωσηΣτάθμη/όριο: Μεταβολή χρωματισμού και λέκιασμα: 3-4γ) Τριβή διαβρεγμένου και ξηρού προϊόντοςΣτάθμη/όριο: Τριβή ξηρού προϊόντος 4 και τριβή διαβρεγμένου προϊόντος 2-3δ) ΦωςΣτάθμη/όριο: 4.Τα προϊόντα που δεν περιέχουν λευκασμένα και χρωματισμένα νήματα δεν είναι αναγκαίο να ανταποκρίνονται στα κριτήρια αντοχής χρωματισμών αλλά οι καταναλωτές πρέπει να ενημερώνονται για τις αποκλίσεις από τα κριτήρια αυτά.Προσάρτημα ΜΕΘΟΔΟΙ ΔΟΚΙΜΗΣ ΓΙΑ ΤΑ ΚΡΙΤΗΡΙΑ Α. ΟΙΚΟΛΟΓΙΚΑ ΚΡΙΤΗΡΙΑ Κατηγορία 1Μέθοδοι δοκιμής: US EPA 80811 «Οργανοχλωριούχα φυτοφάρμακα και PCB όπως τα Arochlor με αέρια χρωματογραφία: τεχνική τριχοειδούς στήλης», US EPA 8141 Α «Οργανοφωσφορικές ενώσεις με αέρια χρωματογραφία: τεχνική τριχοειδούς στήλης» και US EPA 8151 «Χλωριούχα ζιζανιοκτόνα με αέρια χρωματογραφία μετά από μεθυλίωση και πενταφθοροβενζυλίωση: τεχνική τριχοειδούς στήλης». Ενδεχόμενα θετικά αποτελέσματα πρέπει να επιβεβαιώνονται με τη μέθοδο US EPA 8270 «Ημιπτητικές οργανικές ενώσεις με αέρια χρωματογραφία/φασματομετρία μάζας. Τεχνολογία τριχοειδούς στήλης».Δοκιμασίες επί του χρησιμοποιηθέντος για την κατασκευή του προϊόντος νήματος, προτού υποβληθεί σε υγρή κατεργασία. Η περιεκτικότητα του νήματος σε φυτοπροστατευτικά προϊόντα και χημικά βοηθητικά συγκομιδής που περιλαμβάνονται στο κριτήριο 1, δεν πρέπει να υπερβαίνει τα 0,05 mg/kg νήματος. (εφόσον το επιτρέπει η ευαισθησία της μεθόδου).Κριτήριο 2Μέθοδος δοκιμής: Μέθοδοι δειγματοληψίας σταθερών πηγών (Stationary Source Sampling Methods) της EPA, 25 Α.Στο πλαίσιο αυτό, ως ΠΟΕ νοείται κάθε οργανική ένωση της οποίας η τάση ατμών στους 293,15 Κ είναι το 0,01 kPa ή μεγαλύτερη, ή με ανάλογη πτητικότητα στις συγκεκριμένες συνθήκες χρήσης και η οποία χρησιμοποιείται μόνη ή σε συνδυασμό με άλλες ουσίες για τη διάλυση πρώτων υλών, προϊόντων ή αποβλήτων ή χρησιμοποιείται ως καθαριστικό για τη διάλυση ξένων προσμείξεων ή ως διαλυτικό, μέσο διασκορπισμού, ρυθμιστής του ιξώδους ή της επιφανειακής τάσης, πλαστικοποιητής ή συντηρητικό.Κριτήριο 3Μέθοδος δοκιμής: Απευθείας ποσοτικός προσδιορισμός της ολικής ποσότητας μετάλλου στις ίνες (με φασματομετρία ατομικής απορρόφησης - ΑΑS, ή άλλη ισοδύναμη μέθοδο).Κριτήριο 4Μέθοδος δοκιμής: Αέριος χρωματογραφία (GC) με ανιχνευτή δέσμευσης ηλεκτρονίων. Δοκιμασία επί αλεύκαστου υφάσματος, προτού υποβληθεί σε υγρή κατεργασία, καθώς και επί του τελικού προϊόντος. Η περιεκτικότητα σε πενταχλωροφαινόλη δεν επιτρέπεται να υπερβαίνει τα 0,05 mg ανα kg ινών.Κριτήριο 5Μέθοδος δοκιμής: ΟΟΣΑ 301 A-F: δοκιμασίες άμεσης βιοαποδομησιμότητας.Κριτήριο 7Μέθοδος δοκιμής: Εάν δεν χρησιμοποιούνται λευκαντικές ουσίες που περιέχουν χλώριο ή ενώσεις του χλωρίου, δεν είναι αναγκαία η μέτρηση των προσροφήσιμων οργανικών αλογονούχων ενώσεων (ΑΟΧ). Εάν όμως χρησιμοποιούνται ενώσεις χλωρίου, οι προσροφήσιμες οργανικές αλογονούχες ενώσεις πρέπει να μετρούνται σύμφωνα με το πρότυπο ISO 9562.Κριτήριο 8 (στ) (απουσία δηλώσεως μη-χρήσεως):Μέθοδος δοκιμής: DIN 38 409-8Εάν δεν έχουν χρησιμοποιηθεί αλογονωμένοι φορείς, δεν είναι απαραίτητη η διενέργεια αυτής της δοκιμής.Κριτήριο 10Μέθοδος δοκιμής: Ιαπωνική μέθοδος «Law 112».Κριτήριο 12Μέθοδος δοκιμής: ISO 6060 ποιότητα του νερού.Προσδιορισμός του χημικώς απαιτούμενου οξυγόνου.Β. ΚΡΙΤΗΡΙΑ ΚΑΤΑΛΛΗΛΟΤΗΤΑΣ ΓΙΑ ΧΡΗΣΗ Κριτήριο 1 (α)Μέθοδος δοκιμής: ISO 7768Εμφάνιση υφασμάτων εύκολης συντήρησης που δεν τσαλακώνονται μετά από οικιακό πλύσιμο και στέγνωμα.Κριτήριο 1 (β)Μέθοδος δοκιμής: ISO 5077Προσδιορισμός της μεταβολής διαστάσεων κατά το πλύσιμο και το στέγνωμα. Για το ISO 5077, τρεις πλήσεις και στεγνώματα σε στεγνωτήριο. Η θερμοκρασία πλυσίματος και στεγνώματος πρέπει να είναι η συνιστώμενη από τον κατασκευαστή.Κριτήριο 2 (α)Μέθοδος δοκιμής: ISO 105-C06.Αντοχή χρωματισμών στον οικιακό και επαγγελματικό πλύσιμο.Για τα προϊόντα που περιλαμβάνουν ταυτόχρονα ανοικτά και σκούρα χρώματα, η προαναφερόμενη συνήθης δοκιμή πλυσίματος πρέπει να συνοδεύεται από δοκιμή που συνίσταται σε πλύσιμο πλήρους προϊόντος όπως καθορίζεται ακολούθως.Μέθοδος δοκιμής: Πλύσιμο σύμφωνα με το πρότυπο ISO 6300.Κριτήριο 2 (β)Μέθοδος δοκιμής: ISO 105-Ε04.Αντοχή χρωματισμών στον ιδρώτα.Κριτήριο 2 (γ)Μέθοδος δοκιμής: ISO 105-Χ12Αντοχή χρωματισμών στην τριβή.Κριτήριο 2 (δ)Μέθοδος δοκιμής: ISO 105-Β02Αντοχή χρωματισμών στο τεχνητό φως: Δοκιμή αποχρωματισμού με λυχνία ξένου.(1) ΕΕ αριθ. L 33 της 8. 2. 1979, σ. 36.(2) ΕΕ αριθ. L 92 της 13. 4. 1991, σ. 42.(3) ΕΕ αριθ. L 230 της 19. 8. 1991, σ. 1.(4) ΕΕ αριθ. L 198 της 22. 7. 1991, σ. 1.(5) ΕΕ αριθ. 196 της 16. 8. 1967, σ. 1.(6) ΕΕ αριθ. L 381 της 31. 12. 1994, σ. 1.(7) ΕΕ αριθ. L 187 της 16. 7. 1988, σ. 14.(8) ΕΕ αριθ. L 104 της 21. 4. 1993, σ. 46.